На основу члана 56. Закона о локалним изборима („Сл.гласник РС“, бр.129/07, 34/10- одлука УС, 54/11 и 12/20 ), члана 32. став 1. тачка 20.Закона о локалној самоуправи („Сл.гласник РС“, бр.129/07, 83/14-др-закон, 101/16-др.закон и 47/18) и члана 40. став 1. тачка 42. Статута општине Инђија („Службени лист општине Инђија, бр.5/19),

Скупштина општине Инђија је на сеници одржаној 18. маја 2020. године,

донела је

**РЕШЕЊЕ**

**О ПОТВРЂИВАЊУ ЈЕДНОГ МАНДАТА ОДБОРНИКА СКУПШТИНЕ ОПШТИНЕ ИНЂИЈА**

I

Живану Пашићу, кандидату за одборника са листе „Зато што волим Инђију – Петар Филиповић“, коме је додељен мандат ,потврђује се мандат одборника у Скупштини општине Инђија.

II

Мандат одборника наведеног у тачки I ове Одлуке траје до истека мандата

Скупштине општине Инђија.

III

Ову Одлуку објавити у „Службеном листу општине Инђија“.

**Образложење**

Изборна комисија Општине Инђија , на седници одржаној 9. марта 20202. године, је донела Одлуку о додели мандата одборника ради попуне упражњених одборничких места у Скупштини Општине Инђија број:013-5-4/2020-I-1, којом одлуком је додељен мандат следећим одборницима са Изборне листе ПЕТАР ФИЛИПОВИЋ – ЗАТО ШТО ВОЛИМ ИНЂИЈУ, и то: Милаковић Марјану, Јовановић др Драгињи и Живану Пашићу.

Изборна комисија Општине Инђија је наведеним лицима издала Уверење о избору одборника у Скупштину Општине Инђија.

Како је Мандатно - имунитетна комисија својим Извештајем број 06-50/2020-I-1 од 11. маја 2020. године, утврдила да су једино код кандидата Живана Пашића испуњени услови за потврђивање мандата , те предложила да се именованом и потврди мандат, то је ваљало донети Решење као у диспозитиву.

**Поука о правном леку:** Против овог Решења може се изјавити жалба Управном суду у року од 48 часова од дана доношења.

**СКУПШТИНА ОПШТИНЕ ИНЂИЈА**

**Број: 02-47/2020-I Председник,**

**Дана, 18. маја 2020. године Милан Предојевић**

**И н ђ и ј а**

На основу члана 56. став 5. Закона о локалним изборима („Сл.гласник РС“, бр.129/07, 34/10- одлука УС, 54/11 и 12/20 ) и члана 59. Пословника Скупштине општине („Службени лист општина Срема“, број 12/08, 25/08, 12/09, 33/09, 11/10 , 32/10 и „Службени лист општине Инђија“, број 9/16),

Мандатно-имунитетне комисије Скупштине општине Инђија са седнице одржане дана .године у \_\_\_\_\_\_\_часова у саставу: Драгана Лемаић- председник,Светозар Живић, члан и Зоран Адам, члан, подноси Скупштини следећи

**И З В Е Ш Т А Ј**

Мандатно-имунитетна комисија Скупштине општине Инђија је вршећи увид у Одлуку о додели мандата одборника ради попуне упражњених одборничких места у Скупштини Општине Инђија број:013-5-4/2020-I-1 од 9.марта 20202.годие, констатовала да је истом додељен мандат следећим одборницима са Изборне листе ПЕТАР ФИЛИПОВИЋ – ЗАТО ШТО ВОЛИМ ИНЂИЈУ, и то: Милаковић Марјану, Јовановић др Драгињи и Живану Пашићу.

Такође је констатовано да је Изборна комисија Општине Инђија наведеним лицима издала Уверење о избору одборника у Скупштину Општине Инђија, као и да су дописом председника Скупштине од\_\_\_\_\_\_\_ позвани да, сагласно члану 48.став 6. Закона о локалним изборима потпишу писмену сагласност о прихватању мандата.

Увидом у релевантну документацију , Мандатно имунитетна комисија је утврдила да је Живан Пашић као кандидат за одборника коме је додељен мандат потписао сагласност о прихватању мандата одборника у Скупштину Општине Инђија, а да исту сагласност нису потписали Милаковић Марјан и Јовановић др Драгиња.

Сагласно наведеном, Мандатно имунитетана комисија је једногласно утврдила да због недавања изјаве о прихватању мандата одборника постоји сметња за потврђивање мандата кандидатима Милаковић Марјану и Јовановић др Драгињи, а да једино не постоји сметња за потврђивање мандата кандидату Живану Пашићу из Чортановаца, с обзиром да је једино овај кандидат дао писмену изјаву о прихватању мандата.

Следом наведеног мндатно –имунитетна комисија једногласно  **предлаже Скупштини општине Инђија да потврди мандат одборника у Скупштини општине Инђија Живану Пашићу из Чортановаца, кандидату за одборника са Изборне листе ПЕТАР ФИЛИПОВИЋ – ЗАТО ШТО ВОЛИМ ИНЂИЈУ**.

**СКУПШТИНА ОПШТИНЕ ИНЂИЈА**

**МАНДАТНО ИМУНИТЕТНА КОМИСИЈА**